Innhold

1	Formål med produktråd	1

2	Omfang	1

3	Leveranser	1

4	Tidsramme	2

5	Sammensetning	2

6	Kompetanse	2

7	Økonomi	2

8	Referanser	3

9	Forankring	3

10	Endringer siden forrige versjon	3

Formål med produktråd

Produktråd skal sikre at innkjøpsstrategier ivaretar virksomhetens krav til kvalitet. Produktrådene skal også bidra til å sikre faglig forankring ved gjennomføring av anskaffelser av varer og tjenester.

Produktråd skal etableres på områder av strategisk betydning for innkjøp og logistikk i Helse Bergen HF. Dette skal skje i tett samarbeid med Sykehusinnkjøp divisjon vest.

De lokale produktrådene skal samhandle med eventuelle regionale produktråd eller andre relevante nettverk der det er naturlig og nødvendig.

Produktrådene skal også knyttes opp mot anskaffelsesprosjekter ved at enkelt-medlemmer eller gruppen som helhet stiller som prosjektdeltakere.

Omfang

Effektiv desinfeksjon er en av de basale forutsetningene for å kunne drive pasientbehandling på et sykehus. Det opprettes produktråd på dette området for å styrke styring, kontroll og evne til strategiarbeid og utvikling.

Produktomfang for Produktråd desinfeksjon:

Overflatedesinfeksjon

Hånddesinfeksjon

Leveranser

For å kunne ivareta formålet skal Produktråd desinfeksjon i Helse Bergen HF:

Vurdere og anbefale introduksjon av varer og tjenester for å kunne understøtte vedtatte strategier

Initiere anskaffelsesprosesser hvis nødvendig

Delta i anskaffelsesprosesser, utover de ordinære anbudsprosessene, om nødvendig

Bidra til etablering av retningslinjer for introduksjon av nye varer og tjenester

Bidra med rådgivning ved implementering av nye avtaler

Bidra til å sikre avtalelojalitet

Bidra til at større eller systematiske avvik følges opp

Bidra til at det tas hensyn til miljø og samfunnsansvar

Være arena for vurdering og tiltak i mangel- eller beredskapssituasjoner

Være arena for informasjonsutveksling

Produktrådets medlemmer er ansvarlige for:

at valg og beslutninger som tas har tilstrekkelig forankring hos fag- og linjeledere

at relevante faglige målsetninger gjenspeiles i anskaffelsesplaner og kartegoristrategier

Tidsramme

Produktråd desinfeksjon opprettes for permanent og kontinuerlig drift.

Produktrådets medlemmer utnevnes for en periode på fire år. Hvert fjerde år skal involverte enheter gis anledning til å utnevne nye medlemmer, og helst slik at noen medlemmer utnevnes for en ny periode for å sikre kontinuitet.

Sammensetning

Produktråd desinfeksjon skal bestå av leder og 5-6 medlemmer og utnevnes av fagdirektør etter forslag fra innkjøpskoordinator ved Økonomi- og finansavdelingen.

Produktråd desinfeksjon skal bestå av en person fra Sykehusinnkjøp vest, en person fra smittevern ved Seksjon for pasientsikkerhet, en person fra Hospitaldrift renhold, en person fra Teknisk avdeling og en eller flere personer fra større brukerenheter. Fagspesialistene skal ha god kunnskap om og erfaring med bruk av varer og tjenester som inngår i produktomfanget.

Leder og medlemmer skal signere egenerklæringsskjema knyttet til habilitet og gjøres kjent med gjeldende etiske retningslinjer for innkjøp og leverandørkontakt samt samarbeidsavtalene som er inngått mellom Sykehusinnkjøp og Legemiddelindustrien og Sykehusinnkjøp og Melanor.

Kompetanse

Det forventes at produktrådsmedlemmene har interesse for og kunnskap om status og utvikling innen det aktuelle fagområdet. Produktrådsmedlemmene bør i tillegg være analytiske, strukturerte og ha gode kommunikasjonsferdigheter. Det forutsettes at produktrådsmedlemmene har interesse for å tilegne seg kunnskap om innkjøpsprosessen i spesialisthelsetjenesten.

Økonomi

Produktrådets aktivitet inngår i normal arbeidstid og produktrådets leder og medlemmer lønnes fra egen enhet.

Referanser

Interne referanser

1.2.2.2-04	Innkjøpsavtaler
1.2.9.2-01	Basale smittevernrutiner (oversikt)
1.2.9.2-09	Rengjøring og desinfeksjon av flater, inventar og utstyr
1.2.9.2.2-08	Rengjøring og desinfeksjon av medisinsk utstyr.
1.7.4.4.3-01	Rengjering og desinfeksjon av utstyr som skal steriliseres.

Eksterne referanser

Forankring

Dette mandatet er godkjent av fagdirektør i Helse Bergen HF.

Endringer siden forrige versjon

Forlenget gyldighet til 04.10.2023